એક સવારે બંગલામાં જ આવેલા પોતાના કાર્યાલયમાં કામ કરતાં હતા ને ફોન રણક્યો, રિસીવર ઉપાડી કાને માંડ્યુને, વીજળીનો આંચકો લાગ્યો હોય તેમ એમણે તે નીચે નાંખી દીધું! એમને અચાનક સાંભર્યું કે આ.. ફાંસીનો ગાળિયો નહીં પણ ટેલિફોનનો તાર છે. સ્વસ્થ થવામાં વધુ સમય ન ગુમાવતા, મારતી ગાડીએ પોલીસસ્ટેશન પહોંચ્યા. પણ આજે તેમની કોઈ વગ, ચાલાકી ન ચાલી કારણ કે આજે કોલેજના બધા વિદ્યાર્થીઓએ સંપીને ફેંસલો કર્યો હતો કે હંમેશા છટકી જતાં સુજીતની વિરુદ્ધ જુબાની આપવી જ.